**З А П О В Е Д**



На основание чл. 9, ал. 5 и чл. 26, ал. 1 и ал. 7, т. 1 от Закона за управление на средствата от Европейските структурни и инвестиционни фондове, Решение № 792 на Министерски съвет от 17 декември 2013 г. за определяне на органи, отговорни за управлението, контрола, координацията и одита на Европейските структурни и инвестиционни фондове и други инструменти и инициативи на Европейския съюз през периода 2014 – 2020 г. и Заповед № РД 09-11 от 11.01.2022 г. на министъра на земеделието, храните и горите и одобрен доклад № ……………..………..….. на директора на дирекция „Развитие на селските райони“

**Н А Р Е Ж Д А М:**

І. Изменя Заповед № РД 09 – 567 от 16 юли 2020 г. на заместник-министър на земеделието, храните и горите и ръководител на управляващият орган на ПРСР 2014 – 2020 г., с която е утвърдена процедура чрез подбор № BG06RDNP001-8.005 - по подмярка 8.1 „Залесяване и поддръжка“ от мярка 8 „Инвестиции в развитието на горските площи и подобряване на жизнеспособността на горите“ от Програма за развитие на селските райони за периода 2014-2020 г. в частта на Раздел I, т. 2, както следва:

1. В Приложение № 1 „Условия за кандидатстване с проектни предложения изпълнение за предоставяне на безвъзмездна финансова помощ по процедура чрез подбор № BG06RDNP001-8.005 - по подмярка 8.1 „Залесяване и поддръжка“ от мярка 8 „Инвестиции в развитието на горските площи и подобряване на жизнеспособността на горите“ от Програма за развитие на селските райони за периода 2014-2020 г., Раздел 18 „Минимален и максимален срок за изпълнение на проекта“, т. 3 числото „2023“ се заменя с „2025“.

2. В Приложение № 2 „Условия за изпълнение на одобрени проекти по процедура чрез подбор № BG06RDNP001-8.005 - по подмярка 8.1 „Залесяване и поддръжка“ от мярка 8 „Инвестиции в развитието на горските площи и подобряване на жизнеспособността на горите““ от Програма за развитие на селските райони за периода 2014-2020 г.:

2.1. В Раздел I. Срок за изпълнение на одобрения проект и срок на мониторинг“, от буква „А. Техническо изпълнение на проектите“, в т. 2, числото „2023“ се заменя с „2025“.

2.2. Раздел II. „Критерии за допустимост, ангажименти и други задължения на бенефициентите“, т. 2.10.4. се изменя така:

„2.10.4. поддържат съответствие с всеки критерии за подбор, по който проектното предложение е било оценено, съгласно списък с критериите за подбор и получените точки по всеки от тях, представляващи приложение към АДБФП и/или когато промяната в съответствието с критериите за подбор е изрично одобрена от ДФЗ – РА по реда на т. 1 от Раздел IV „Изменение и прекратяване на административния договор“ и изменението не води до брой на точките по-малък от минималния брой на точките, дадени на проектните предложения, за които е бил наличен бюджет, определен в Условията за кандидатстване. При неспазване на горното ДФЗ - РА отказва изцяло или частично изплащане на безвъзмездната финансова помощ, съответно претендира възстановяване на изплатената безвъзмездна финансова помощ, в размерите, посочени в АДБФП“.

2.3. В Раздел IV. „Изменение и прекратяване на административния договор“, от буква „Б. Финансово изпълнение на проектите и плащане“, т. 14, числото „2023“ се заменя с „2025“.

2.4. В приложение № 7 „Административен договор Възложители“:

2.4.1. В чл. 5, ал. 1, числото „2023“ се заменя с „2025“.

2.4.2. Член 9 се изменя така:

„Чл. 9. До изтичане на срока на мониторинг по чл. 6 БЕНЕФИЦИЕНТЪТ е длъжен да поддържа съответствие с критериите за подбор, по които проектното му предложение е било оценено и е получило съответният брой точки съгласно Приложение № 3 към настоящия договор. В случай на изменение на проекта в периода на изпълнението му, което ще доведе до промяна в броя на точките по критериите за подбор, които проектното предложение е получило при оценката, то БЕНЕФИЦИЕНТЪТ трябва да поддържа съответствие с критериите за оценка, съгласно одобреното изменение“.

2.4.3. В чл. 11, ал. 2 се правят следните изменения:

2.4.3.1. Точка 9 се изменя така:

„9. БЕНЕФИЦИЕНТЪТ не изпълни задължението си до изтичане на периода по чл. 6 да поддържа съответствие с всички критерии за подбор, по които проектното му предложение е било оценено, с изключение на случаите на одобрено изменение на проекта в периода на изпълнението му, което е довело до промяна в броя на точките по критериите за подбор, които проектното предложение е получило при оценката“.

2.4.3.2. В т. 14:

2.4.3.2.1. В основният текст думите „едновременно на“ се заменят с „на което и да е от“.

2.4.3.2.2. Буква „е“ се изменя така:

„е) да са извършени в съответствие с принципите за добро финансово управление, съгласно Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012 (ОВ, L 193 от 30.7.2018).“

2.4.4. В чл. 13 се правят следните изменения:

2.4.4.1. В ал. 2, т. 3 и 5 се изменят така:

„3. води до увеличение на стойността на някоя от позициите, посочени в Приложение № 2, в случаите при които се надвишават цените съгласно „Списък с наименованията на активите, дейностите и услугите, за които са определени референтни разходи“.

„5. води до несъответствие с критериите за подбор, по които проектното предложение на бенефициента е било оценено, съгласно Приложение № 3, и изменението ще доведе до брой на точките по-малък от минималният допустим брой на точки, посочени в Условията за кандидатстване и/или по-малък от минималния брой на точките, присъдени на проектните предложения, за които е бил наличен бюджет в съответния прием, в рамките на който е било подадено и проектното предложение на БЕНЕФИЦИЕНТА;“.

2.4.4.2. Алинея 4 се изменя така:

„(4) При одобрение на искането по ал. 1, **БЕНЕФИЦИЕНТЪТ** следва да подпише допълнително споразумение към договора, в срок до 10 календарни дни от получаването на уведомлението. В случай, че не го подпише в посочения срок, правото за подписване на допълнителното споразумение към договора се погасява.“

2.4.5. Текста след чл. 22 „Настоящият договор влиза в сила от датата на подписването му и е подписан в два еднообразни екземпляра на български език, по един за всяка от страните“ се изменя така:

„Настоящият договор, когато е подписан на хартиен носител, влиза в сила от датата на подписването му и се подписва в два еднообразни екземпляра на български език, по един за всяка от страните.

Настоящият договор, когато е подписан електронно, влиза в сила от датата на подписването му от Изпълнителният директор на Фонда, и се подписва в един екземпляр от двете страни на български език.“.

2.5. В приложение № 7 „Административен договор „Невъзложители“:

2.5.1. В чл. 5, ал. 1, числото „2023“ се заменя с „2025“.

2.5.2. Член 9 се изменя така:

„Чл. 9. До изтичане на срока на мониторинг по чл. 6 БЕНЕФИЦИЕНТЪТ е длъжен да поддържа съответствие с критериите за подбор, по които проектното му предложение е било оценено и е получило съответният брой точки съгласно Приложение № 3 към настоящия договор. В случай на изменение на проекта в периода на изпълнението му, което ще доведе до промяна в броя на точките по критериите за подбор, които проектното предложение е получило при оценката, то БЕНЕФИЦИЕНТЪТ трябва да поддържа съответствие с критериите за оценка, съгласно одобреното изменение“.

2.5.3. В чл. 11, ал. 2 се правят следните изменения:

2.5.3. 1. Точка 9 се изменя така:

„9. БЕНЕФИЦИЕНТЪТ не изпълни задължението си до изтичане на периода по чл. 6 да поддържа съответствие с всички критерии за подбор, по които проектното му предложение е било оценено, с изключение на случаите одобрено на изменение на проекта в периода на изпълнението му, което е довело до промяна в броя на точките по критериите за подбор, които проектното предложение е получило при оценката“.

2.5.3.2. В т. 12:

2.5.3.2.1. В основният текст думите „едновременно на“ се заменят с „на което и да е от“.

2.5.3.2.1. Буква „е“ се изменя така:

„е) да са извършени в съответствие с принципите за добро финансово управление, съгласно Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012 (ОВ, L 193 от 30.7.2018).“

2.5.4. В чл. 13 се правят следните изменения:

2.5.4.1. В ал. 2 т. 3 и т. 4 се изменят така:

„3. води до увеличение на стойността на някоя от позициите, посочени в Приложение № 2, в случаите при които се надвишават цените съгласно „Списък с наименованията на активите, дейностите и услугите, за които са определени референтни разходи“.

4. води до несъответствие с критериите за подбор, по които проектното предложение на бенефициента е било оценено, съгласно Приложение № 3, и изменението ще доведе до брой на точките по-малък от минималният допустим брой на точки, посочени в Условията за кандидатстване и/или по-малък от минималния брой на точките, присъдени на проектните предложения, за които е бил наличен бюджет в съответния прием, в рамките на който е било подадено и проектното предложение на БЕНЕФИЦИЕНТА;“.

2.5.4.2. Алинея 4 се изменя така:

„(4) При одобрение на искането по ал. 1, **БЕНЕФИЦИЕНТЪТ** следва да подпише допълнително споразумение към договора, в срок до 10 календарни дни от получаването на уведомлението. В случай, че не го подпише, в посочения срок правото за подписване на допълнителното споразумение към договора се погасява.“

2.5.5. Текста след чл. 22 „Настоящият договор влиза в сила от датата на подписването му и е подписан в два еднообразни екземпляра на български език, по един за всяка от страните“ се изменя така:

„Настоящият договор, когато е подписан на хартиен носител, влиза в сила от датата на подписването му и се подписва в два еднообразни екземпляра на български език, по един за всяка от страните.

Настоящият договор, когато е подписан електронно, влиза в сила от датата на подписването му от Изпълнителният директор на Фонда, и се подписва в един екземпляр от двете страни на български език.“.

ІІ. Настоящата заповед и променените с нея документи да се публикуват в Информационната система за управление и наблюдение на средствата от Европейските структурни и инвестиционни фондове (ИСУН) и на интернет страницата на Министерството на земеделието.

Настоящата заповед подлежи на оспорване пред Административен съд София-град в 14-дневен срок от публикуването й.

**РЪКОВОДИТЕЛ НА**

**УПРАВЛЯВАЩИЯ ОРГАН**

**НА ПРСР 2014-2020 Г.:**

